Եվգենի Դուբրովին

**Եվգենի Պանտելեևիչ Դուբրովին** (, ), խորհրդային արձակագիր, երգիծաբան, հետպատերազմյան մանկության մասին «Սպասելով այծին» (, 1968) վիպակի հեղինակ։ 1967 թվականին դարձել է ԽՍՀՄ Գրողների միության անդամ է։ Տասը տարի ղեկավարել է «Կրոկոդիլ» հանդեսը։

## Կենսագրություն
Եվգենի Պանտելեևիչ Դուբրովինը ծնվել է Վորոնեժի մարզի Տալովսկի շրջանի Վերխնեոզերսկի գյուղում։ Ավարտել է ութերորդ դասարանը Նիժնայա Կամենկայում, իսկ 9-10 դասարանները սովորել է Տալովի թիվ 39 երկաթուղային դպրոցում։ Վորոնեժի գյուղատնտեսական ինստիտուտն ավարտելուց հետո աշխատել է Օստրոգոժսկի ավտոնորոգման գործարանում որպես մեխանիկ։

Ապագա գրողի գրական առաջին փորձը տեղի է ունեցել գյուղատնտեսական ինստիտուտում, որտեղ ուսանողները հրատարակել են «Կոկորդիլոսը տրակտորի վրա» () թերթը։ Թերթի գլխավոր խմբագիրն է եղել Եվգենի Դուբրովինը։ Այստեղ լույս են տեսել նրա առաջին պատմվածքները՝ «Ծուխը խոհանոցի վրա» () և «Ոզնին» ()։ Այնուհետև դարձել է մանկավարժական ինստիտուտի «Учитель» բազմաժանր թերթի պատասխանատու քարտուղար։

1965 թվականին դարձել է «Մոլոդոյ կոմունար» թերթի խմբագրի տեղակալ, որտեղ խմբագրել է «Սև կատու» () հումորային էջը։ 1963-1966 թվականներին հեռակա սովորել է Մ. Գորկու անվան գրականության ինստիտուտում՝ ամենածեր գրողներից մեկի՝ Կուզմա Յակովլևիչ Գորբունովի սեմինարում։ Եվգենի Դուբրովինի առաջին պատմվածքը՝ «Սնկեր ասֆալտի վրա» (), լույս է տեսել 1966 թվականին, որից հետո Դուբրովինի պատմվածքները տպագրվել են «Подъём» ամսագրում, այնուհետև լույս են տեսել Վորոնեժի երիտասարդ արձակագիրների «Ծննդյան օր» () կոլեկտիվ ժողովածուում։ 1968 թվականին Վորոնեժում առանձին հրատարակությամբ տպագրվել է «Սպասելով այծին» պատմվածքը, որը դարձել է գրողի ամենահայտնի ստեղծագործությունը, թարգմանվել է օտար լեզուներով։ Դրա հիման վրա բեմադրվել են ներկայացումներ, նկարահանվել է ֆիլմ։

1967-1971 թվականներին Եվգենի Դուբրովինը եղել է «Մոլոդոյ կոմունար» տարածաշրջանային երիտասարդական թերթի խմբագիրը, որից հետո մեկնել է Մոսկվա, որտեղ սկսել է աշխատել «Կոկորդիլոս» () հանդեսի խմբագրության տնտեսական կյանքի բաժնում։ 1975 թվականին գլխավորել է հանդեսը։

Եվգենի Դուբրովինը մահացել է 1986 թվականի հուլիսի 15-ին սրտի կաթվածից։ Թաղված է Կունցևսկի գերեզմանատանը։

## Պարգևներ
* Աշխատանքային կարմիր դրոշի շքանշան
* Պատվո նշան շքանշան
* Հումորային պատմվածքների «Ալեկո» միջազգային մրցույթի դափնեկիր (ԲԺՀ), 1975 թվական

## Մատենագիտություն
* «Սպասելով այծին» ()
* «Աշխարհի վայրի գազանները» ()
* «Նարնջագույն գնացք» ()
* «Շոտլանդական նոթատետր» ()
* «Կյանքի տապան» փորձ» () («Իդեալական մարդ» () փորձ)
* «Բյուրեղյա տուն» (, պատմվածքներ)
* «Սեղան տրամվայի տեսարանով» (, պատմվածքներ)
* «Խոսակցություններ Պոգրեբեննիկովների ընտանիքում թեյի շուրջ» ()
* «Հիպնոսացնողի զարմիկը» ()
* «Պատշգամբի տոմս» ()
* «Գեորգի Լուկինի ոդիսականը» ()
* «Երջանիկը» ()
* «Հիմար հեքիաթ» ()
* «Մարսուհի» ()
* «Առողջարանային արկած» ()
* «Հրաշալի քարանձավներ» ()
* «Ծիծեռնակ՝ անձրևով թևերի վրա» ()
* «Սնկեր ասֆալտի վրա» ()

## Էկրանավորումներ
* «Առևանգում» գեղարվեստական ֆիլմ, ԽՍՀՄ, «Մոսֆիլմ», 1984 – «Հիմար հեքիաթ» () վիպակի մոտիվներով
* «Ֆրանսիացին» գեղարվեստական ֆիլմ, ԽՍՀՄ, Մ. Գորկու անվան մանկապատանեկան ֆիլմերի կինոստուդիա, 1988 – «Սպասելով այծին» պատմվածքի հիման վրա։

## Ծանոթագրություններ

Կատեգորիա:20-րդ դարի խմբագիրներ
Կատեգորիա:20-րդ դարի ռուս գրողներ
Կատեգորիա:Խմբագիրներ այբբենական կարգով
Կատեգորիա:Խորհրդային գրողներ
Կատեգորիա:Խորհրդային խմբագիրներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուս խմբագիրներ
Կատեգորիա:Սրտամկանի ինֆարկտից մահացածներ